**Stop-Loss** (televisioesityksessä käytetty nimeä *Stop-Loss – Kutsu taisteluun*) on vuonna 2008 ensi-iltansa saanut yhdysvaltalainen draamaelokuva, jonka on ohjannut Kimberly Peirce ja jonka pääosia näyttelevät Ryan Phillippe, Channing Tatum, Abbie Cornish ja Joseph Gordon-Levitt. Elokuvan tuottivat Paramount Pictures ja MTV Films.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Menestynyt kersantti Brandon King (Ryan Phillippe) palaa joukkoineen Irakin sodasta pieneen kotikyläänsä Texasissa. Perheen tuki takanaan ja yhdessä parhaan ystävänsä Steve Shriverin kanssa, joka palveli hänen kanssaan Irakissa, Brandon yrittää jatkaa elämäänsä, jonka jätti jälkeensä. Yhdessä muiden sota-ajan kaverusten kanssa Brandon ja Steve yrittävät tehdä paluuta siviilielämään. Sitten, vastoin Brandonin tahtoa, armeija värvää hänet takaisin sotaan. Hän ei suostu pakkovärvättäväksi, vaan lähtee pakomatkalle parhaan ystävänsä vaimo mukanaan.

Näyttelijät
-----------

|  |  |  |
| --- | --- | --- |
|  Ryan Phillippe  | … |  kersantti Brandon Leonard King
  |
|  Abbie Cornish  | … |  Michelle Overton
  |
|  Joseph Gordon-Levitt  | … |  Tommy Burgess
  |
|  Rob Brown  | … |  Isaac "Eyeball" Butler
  |
|  Channing Tatum  | … |  Steve Shriver
  |
|  Victor Rasuk  | … |  Rico Rodriguez
  |
|  Terry Quay  | … |  Paul "Preacher" Colson
  |
|  Matthew Scott Wilcox  | … |  Harvey
  |
|  Connett Brewer  | … |  Curtis
  |
|  Timothy Olyphant  | … |  LTC Boot Miller
  |
|  Josef Sommer  | … |  senaattori Orton Worrell
  |
|  Linda Emond  | … |  Ida King
  |
|  Ciarán Hinds  | … |  Roy King
  |
|  Mamie Gummer  | … |  Jeanie Burgess
  |
|  Alex Frost  | … |  Shorty Shriver
  |
|  Chandra Washington  | … |  Mrs. Shriver
  |
|  Cora Cardona  | … |  Theresa Ridriguez
  |
|  Steven Strait  | … |  Michael Colson
  |

Vastaanotto
-----------

Elokuva sai yleisesti ottaen myönteisiä arvioita kriitikoilta: syyskuussa 2011 Rotten Tomatoes -verkkosivusto, joka seuraa laajaa valikoimaa eri kriitikoiden arvosteluja, on tilastoinut elokuvan saaman pistekeskiarvon tasolle 6,3/10 siten, että 65 % kaikkiaan 139:stä listatusta arvostelusta on pitänyt elokuvasta. Metacritic ilmoittaa elokuvalle pisteet 61/100 perustuen 35 arvosteluun.

James Berardinelli kuvailee elokuvan olevan jälleen yksi "saarnallinen elokuva Irakin sodasta" ja kuvailee sitä "yksinkertaiseksi ja mielenkiinnottomaksi", eikä pidä elokuvaa sen tehokkaampana kuin muidenkaan (mukaan lukien Robert Redford, Brian De Palma, Gavin Hood ja Paul Haggis) elokuvia. Hänen mukaansa elokuvan peruslähtökohta on, että "sota on helvettiä, Yhdysvaltain hallitus on petollinen ja sotilaat ovat kärsineet peruuttamattomasti."

Peter Travers toteaa arvostelussaan, että useat elokuvat Irakin sodasta ovat flopanneet viime vuosina (tappiota ovat tuottaneet muun muassa *Lions for Lambs*, *Rendition – poikkeuksellinen luovutus*, *Redacted*, *Grace Is Gone* ja *In the Valley of Elah*), mutta toteaa Stopp Lossin voivan muuttaa tilanteen.

### Lipputulot

Huolimatta posiitivisista arvosteluita elokuva oli taloudellinen floppi. Elokuvan avausviikonloppuna sitä esitettiin 1 291 elokuvateatterissa tuottaen vain 4,5 miljoonaa Yhdysvaltain dollaria Yhdysvalloissa ja Kanadassa ollen kahdeksanneksi suosituin elokuva.

17. kesäkuuta 2008 mennessä se on tuottanut yhteensä 10,9 miljoonaa Yhdysvaltain dollaria Yhdysvalloissa ja Kanadassa ja 16 000 dollaria muilla alueilla. Elokuvan arvioitu budjetti oli 25 miljoonaa dollaria ja se tuotti yhteensä vain 11 miljoonaa dollaria, eli alle puolet sen budjetista.

Lähteet
-------

1. ↑  Stop-Loss Movie Reviews, Pictures - Rotten Tomatoes *Rotten Tomatoes*. Viitattu 10.9.2011. (englanniksi)
2. ↑  Stop Loss (2008): Reviews *Metacritic*. Viitattu 10.9.2011. (englanniksi)
3. ↑  Berardinelli, James: Reel Views review *reelviews.net*. Viitattu 10.9.2011. (englanniksi)
4. ↑  Travers, Peter: Rolling Stone review *rollingstone.com*.  18.3.2008. Viitattu 10.9.2011. (englanniksi)
5. ↑  Stop-Loss (2008) - Weekend Box Office Results *Box Office Mojo*. Viitattu 10.9.2011. (englanniksi)
6. ↑  '21' comes up aces *The Boston Globe*. Viitattu 10.9.2011. (englanniksi)
7. ↑  Stop-Loss (2008) *Box Office Mojo*. Viitattu 10.9.2011. (englanniksi)
8. ↑  Box office / business for Stop-Loss *Internet Movie Database*. Viitattu 10.9.2011. (englanniksi)